b'\n_START_ARTICLE_\nIdeograma\n_START_PARAGRAPH_\nUn ideograma \xc3\xa9s una representaci\xc3\xb3 gr\xc3\xa0fica d\'una idea que no sigui per mitj\xc3\xa0 de paraules, \xc3\xa9s una icona, imatge convencional o s\xc3\xadmbol, que representa un \xc3\xa9sser, relaci\xc3\xb3 abstracta o idees, per\xc3\xb2 no paraules o frases que els signifiquin, encara que en l\'escriptura de certes lleng\xc3\xbces significa una paraula, un morfema, una frase determinada o idees completes, sense representar cadascuna de les seves s\xc3\xadl\xc2\xb7labes o fonemes._NEWLINE_Les escriptures \xc3\xadntegrament ideogr\xc3\xa0miques diferents a les nostres, i \xc3\xa9s el m\xc3\xa9s com\xc3\xba que els ideogrames es combinin amb un altre tipus de logogrames que no representen directament idees o conceptes. Les escriptures que fan servir alguns ideogrames, com la jerogl\xc3\xadfica eg\xc3\xadpcia, la sum\xc3\xa8ria o la xinesa, r\xc3\xa0pidament van comen\xc3\xa7ar a utilitzar aquest signe per a grups d\'idees sem\xc3\xa0nticament relacionades o per paraules amb un so similar, per\xc3\xb2 per a les quals era m\xc3\xa9s dif\xc3\xadcil crear un pictograma realista del concepte._NEWLINE_Aquests fets fan que moltes d\'aquestes escriptures evolucionessin cap a principis de representaci\xc3\xb3 mixtos que deixaven de ser estrictament ideogr\xc3\xa0mics. Els ideogrames solen formar-se per la combinaci\xc3\xb3 de pictogrames, car\xc3\xa0cters que indiquen una idea mitjan\xc3\xa7ant la seva representaci\xc3\xb3 gr\xc3\xa0fica. Ambd\xc3\xb3s estan molt lligats hist\xc3\xb2ricament, encara que els ideogrames s\xc3\xb3n posteriors._NEWLINE_En certes escriptures com la xinesa, la japonesa, en el seu moment la n\xc3\xa0huatl o la nsibidi, determinats s\xc3\xadmbols representen paraules o idees completes._NEWLINE_Per exemple, en l\'escriptura xinesa, el pictograma \xe4\xba\xba (pronunciat r\xc3\xa9n) significa persona, i \xc3\xa9s una representaci\xc3\xb3 deformada del perfil d\'un home. Basant-se en aix\xc3\xb2, l\'ideograma \xe5\x9b\x9a (qi\xc3\xba) representa una persona dins d\'un requadre, i significa "presoner". Altres exemples semblants s\xc3\xb3n \xe6\x9c\xa8 (Mu), que significa arbre, ja que en representa la forma d\'un, i \xe6\x9e\x97 (l\xc3\xadn) on es dibuixen dos arbres, la qual cosa s\'interpreta en catal\xc3\xa0 com "bosc".'